କଟକ ଅଫିସ, ୨୪।୧୧-ଜବାହରଲାଲ ନେହେରୁ ଇନ୍ଡୋର ଷ୍ଟାଡିୟମ ଠାରେ ଓଡ଼ିଶା ଆମେଚର ଟେନିକଏଟ\nଜାତୀୟ ଟେନିକଏଟ୍ ଚାମ୍ପିୟନଶିପ୍ଃତାମିଲନାଡୁ ଚାମ୍ପିୟନ\t November 24th, 00:00 AM November 24th, 00:00 AM\nକଟକ ଅଫିସ, ୨୪।୧୧-ଜବାହରଲାଲ ନେହେରୁ ଇନ୍ଡୋର ଷ୍ଟାଡିୟମ ଠାରେ ଓଡ଼ିଶା ଆମେଚର ଟେନିକଏଟ୍ ଆସୋସିଏଶନ ଆନୁକୂଲ୍ୟରେ ଚାଲିଥିବା ୪୨ତମ ସିନିୟର ପୁରୁଷ ଓ ମହିଳା ଜାତୀୟ ଟେନିକୋଏଟ୍ ଚାମ୍ପିୟନଶିପ୍ ଗୁରୁବାର ଉଦ୍ଯାପିତ ହୋଇଯାଇଛି। ଏଥିରେ ତାମିଲନାଡୁ ୨୦ ପଏଣ୍ଟ ସହ ଦଳଗତ ଚାମ୍ପିୟନ ହୋଇଛି। କେରଳ ୧୭ ପଏଣ୍ଟ ପାଇ ରନର୍ସ ଅପ୍ ହୋଇଛି। କେବଳ ପୁରୁଷ ବିଭାଗରେ କର୍ନାଟକ ପଏଣ୍ଟ ତାଲିକାର ଆଗରେ ରହିଥିବା ବେଳେ କେରଳ ଦ୍ୱିତୀୟ ଓ ତାମିଲନାଡୁ ୩ୟ ସ୍ଥାନରେ ରହିଥିଲା। ମହିଳା ବିଭାଗରେ ତାମିଲନାଡୁ ପ୍ରଥମ, ପଣ୍ଡିଚେରୀ ଦ୍ୱିତୀୟ ଓ କେରଳ ତୃତୀୟ ସ୍ଥାନରେ ରହିଥିଲେ। ସିଙ୍ଗଲ୍ସ ପୁରୁଷ ବିଭାଗରେ ପଣ୍ଡିଚେରୀର କେ. ଗୋବିନ୍ଦ ରାଜନ ଓ ସିଙ୍ଗଲ୍ସ ମହିଳା ବିଭାଗରେ ତାମିଲନାଡୁର ଏ.ରମୟା ଚାମ୍ପିୟନ ହୋଇଛନ୍ତି। ଡବଲ୍ସ ପୁରୁଷରେ ଲକ୍ଷ୍ମଣ ଓ ରାଜଶେଖରନ୍ଙ୍କ ଯୋଡ଼ି, ଡବଲ୍ସ ମହିଳାରେ ଐଶ୍ୱର୍ଯ୍ୟା ମାହୁ ଓ ଟି.ଭି ଅମୃଷାଙ୍କ ଯୋଡ଼ି ଚାମ୍ପିୟନ ହୋଇଛନ୍ତି। ମିକ୍ସଡ ଡବଲ୍ସରେ କେରଳର ଅନୁ ପ୍ରକାଶ ଓ ସିନୁଙ୍କ ଯୋଡ଼ି ଚାମ୍ପିୟନ ହୋଇଥିଲେ। ଉଦ୍ଯାପନୀ ଉତ୍ସବରେ ଆସୋସିଏଶନ ସଭାପତି ଅମରପ୍ରସାଦ ଶତପଥୀ ମୁଖ୍ୟ ଅତିଥି ଭାବେ ଯୋଗ ଦେଇଥିଲେ। କଟକ ଜିଲାପାଳ ସୁଶାନ୍ତ ମହାପାତ୍ର ସମ୍ମାନିତ ଅତିଥି ଭାବେ ଉପସ୍ଥିତ ଥିଲେ। ଉତ୍ସବରେ ଆସୋସିଏଶନ ସମ୍ପାଦକ ଏସ୍.କେ ସିହ୍ନା, ସାଙ୍ଗଠନିକ ସମ୍ପାଦକ ଗୋଲକ ଚନ୍ଦ୍ର ନାୟକ, କୋଷାଧ୍ୟକ୍ଷ ପି.କେ. ଆଚାର୍ଯ୍ୟ ପ୍ରମୁଖ ଉପସ୍ଥିତ ଥିଲେ। ପ୍ରତିଯୋଗିତାରେ ୨୪ଟି ରାଜ୍ୟର ୪୫୦ରୁ ଊର୍ଦ୍ଧ୍ୱ ପ୍ରତିଯୋଗୀ ଅଂଶଗ୍ରହଣ କରିଥିଲେ। ଏଥିରେ ଓଡ଼ିଶାର ପ୍ରଦର୍ଶନ ଅତ୍ୟନ୍ତ ନୈରାଶ୍ୟଜନକ ଥିଲା।
